THCOM:จะเริ่มดีขึ้นในโค้งสุดท้ายปีนี้แนะนำ”ซื้อ”ราคาเป้าหมาย 25.3 บาท
THCOM คงคำแนะนำซื้อที่ราคาเป้าหมาย 25.30 บาท โดยคาดกำไรในไตรมาศ 3/59 จะเป็นจุดที่ต่ำที่สุดของปีและจะเริ่มดีขึ้นเรื่อยๆตามการเพิ่มการใช้งานดาวเทียวของลูกค้าใหม่
17 ต.ค. 2559

บล.กสิกรไทย ระบุในบทวิเคราะห์วันนี้ (17 ต.ค. ) ว่า บริษัท ไทยคม จำกัด (มหาชน) หรือ THCOM คงคำแนะนำซื้อที่ราคาเป้าหมาย 25.30 บาท โดยคาดกำไรในไตรมาศ 3/59 จะเป็นจุดที่ต่ำที่สุดของปีและจะเริ่มดีขึ้นเรื่อยๆตามการเพิ่มการใช้งานดาวเทียวของลูกค้าใหม่
โดยคาดกำไรปกติไตรมาส 3/59 จะอยู่ที่ 340 ลบ. ลด 46.8% เทียบช่วงเดียวกันของปีก่อนและ 42.0% เทียบไตรมาสก่อนหน้า การลดลงเทียบช่วงเดียวกันของปีก่อนมาจากค่าเสื่อมราคาของไทยคม 8 โดยการลดลง เทียบไตรมาสก่อนหน้า มาจากรายได้ที่ลดลงจากทั้งดาวเทียมแบบดั้งเดิมและ IPSTAR โดยคาดกำไรสุทธิที่ 380 ลบ โต 43.2%เทียบช่วงเดียวกันของปีก่อนแต่ลดลง 35.7% เทียบไตรมาสก่อนหน้า
ประมาณกำไรจากดาวเทียมแบบดั้งเดิมไว้ที่ 1.1 พันลบ ลดลง 14.9% เทียบช่วงเดียวกันของปีก่อนและ 2.3% เทียบไตรมาสก่อนหน้า ซึ่งเป็นผลหลักมาจากการหายไปของลูกค้า CTH ในขณะที่ลูกค้าใหม่อย่าง Forever Group ยังคงต้องใช้เวลาในการเพิ่มอัตราการใช้งานดาวเทียม ขณะที่ประมาณกำไรจาก IPSTAR ที่ 990 ลบ โดยคาดอัตรากำไรขั้นต้นที่ 35.2% ในไตรมาศ 3/59 ลดลงจาก 42% ในไตรมาศ 3/58 และ 40.3% ในไตรมาศ 2/59
 
 